section_heading: Profesionalna karijera
paragraph_text: Garrity je za novu momčad odigrao svih 82 utakmice u regularnom dijelu sezone 1999./00. uz prosjek od 8,2 poena te postotak od 40,1% preciznosti u prostoru za tricu. Istu učinkovitost je imao i u sljedećoj sezoni 2000./01. dok je u sezoni 2001./02. ostvario najbolji prosjek karijere od 11,1 poena po utakmici. Tada je Pat bio u startnoj petorci u 43 utakmice od 80 koliko ih je odigrao u regularnom dijelu. Tijekom te sezone igrač je rangiran kao 7. najbolji NBA igrač u gađanju trica.